Путин журналистларны "үтергеч" күз карашы белән куркытты

	G8 саммиты алдыннан Бөекбритания Премьер–министры һәм Россия Президентының матбугат конференциясендә чит ил журналистлары Владимир Путинның кәефе бер дә юклыгына игътибар итми калмады. Моңа, күрәсең, Сүрия мәсьәләсе хакындагы Мәскәү һәм Лондонның фикер алышулары, дөресрәге, уртак фикергә килә алмаулары сәбәп булгандыр. 	 Журналистлар белән очрашуда Путин залдагыларны “үтергеч карашы” белән сөзгән. The Independent газетасы шулай яза, кайбер басмалар  исә матбугат очрашуындагы мохитне "бозлы" дип бәяләгән. Дэвид Кэмеронның, Бәшәр Асадны яклаучылар кулларында Сүрия балаларының каны, дигән сүзенә Владимир Путинның нык ачуы чыккан. “Дошманнарын үтереп, аларның эчке әгъзаларын камералар алдында ашый торган кешеләрне якларга ярамаганлыгын аңлыйсыздыр”, – дип җавап кайтарды ул.  

Ватаным Татарстан

	№   |  	


